# Acmella

Acmella és un gènere de plantes angiospermes de la família de les asteràcies (Asteraceae). Són plantes natives de les zones tropicals i subtropicals del món. L'espècie més coneguda és Acmella oleracea, originària del sud-est de Brasil i cultivada a d'altres parts de l món per les seves propietats, especialment les medicinals.

## Descripció

Són plantes anuals o perennes, erectes o decumbents. Les fulles poden formar una roseta basal, rosulades, i/o disposar-se de manera oposada quan són caulinars, amb els marge enter o dentat. Les flors es troben agrupades en capítols poden ser terminals o axil·lars, solitaris o en agrupacions cimoses, amb o sense flors ligulades. L'involucre acostuma a tenir d'una a tres fileres de bràctees. Les flors ligulades són femenines, els flòsculs són hermafrodites i de forma tubular amb quatre o cinc lòbuls. El fruit és un aqueni sense papus o molt reduït.

## Taxonomia

Aquest gènere va ser publicat per primer cop l'any 1807 al segon volum de l'obra Synopsis plantarum del botànic Christiaan Hendrik Persoon (1761-1836), atribuint-lo al botànic francès Louis Claude Marie Richard (1754-1821).

### Espècies

Dins del gènere Acmella es reconeixen les 35 espècies següents:
* Acmella alba (L'Hér.) R.K.Jansen
* Acmella alpestris (Griseb.) R.K.Jansen
* Acmella bellidioides (Sm.) R.K.Jansen
* Acmella brachyglossa Cass.
* Acmella calva (DC.) R.K.Jansen
* Acmella caulirhiza Delile
* Acmella ciliata (Kunth) Cass.
* Acmella darwinii (D.M.Porter) R.K.Jansen
* Acmella decumbens (Sm.) R.K.Jansen
* Acmella filipes (Greenm.) R.K.Jansen
* Acmella ghoshinis (Sheela) Reshmi & Rajalakshmi
* Acmella glaberrima (Hassl.) R.K.Jansen
* Acmella grandiflora (Turcz.) R.K.Jansen
* Acmella grisea (Chodat) R.K.Jansen
* Acmella iodiscaea (A.H.Moore) R.K.Jansen
* Acmella kalelii M.M.Campos, C.F.Hall & J.U.Santos
* Acmella leptophylla (DC.) R.K.Jansen
* Acmella leucantha (Kunth) R.K.Jansen
* Acmella lundellii R.K.Jansen
* Acmella marajoensis G.A.R.Silva & J.U.Santos
* Acmella oleracea (L.) R.K.Jansen
* Acmella paniculata (Wall. ex DC.) R.K.Jansen
* Acmella papposa (Hemsl.) R.K.Jansen
* Acmella pilosa R.K.Jansen
* Acmella poliolepidica (A.H.Moore) R.K.Jansen
* Acmella psilocarpa R.K.Jansen
* Acmella pusilla (Hook. & Arn.) R.K.Jansen
* Acmella radicans (Jacq.) R.K.Jansen
* Acmella ramosa (Hemsl.) R.K.Jansen
* Acmella repens (Walter) Rich.
* Acmella serratifolia R.K.Jansen
* Acmella sodiroi (Hieron.) R.K.Jansen
* Acmella tetralobata (Reshmi & Rajalakshmi) Reshmi & Rajalakshmi
* Acmella uliginosa (Sw.) Cass.
* Acmella vazhachalensis (Sheela) Reshmi & Rajalakshmi

## Referències

* 1 2 «Acmella Rich. ex Pers.» (en anglès). Plants of the World Online. Royal Botanic Gardens. Kew. [Consulta: 10 febrer 2025].
* ↑ «Acmella oleracea (L.) R.K.Jansen» (en anglès). Plants of the World Online. Royal Botanic Gardens. Kew. [Consulta: 10 febrer 2025].
* ↑ «Acmella oleracea (L.) R. K. Jansen». Digital Flora of Taiwan.
* ↑ Schaefer i Anderberg, Baldwin, Bayer et alii, 2007, p. 471.
* ↑ Rzedowski i Rzedowski, 2005, p. 856-857.
* ↑ «Acmella Rich. ex Pers.» (en anglès). Tropicos. Missouri Botanical Garden. [Consulta: 11 febrer 2025].
* ↑ Persoon, 1807, p. 472.

## Bibliografia

* Anderberg, P.O.; Baldwin, B.G.; Bayer, R.G.; Breitwieser, J.; Jeffrey, C.; Dillon, M.O.; Eldenäs, P.; Funk, V.; Garcia-Jacas, N.; Hind, D.J.N.; Karis; Lack, H.W.; Nesom, G.; Nordenstam, B.; Oberprieler, Ch.; Panero, J.L.; Puttock, C. «Compositae». A: K. Kubitzki. The Families and Genera of Vascular Plants (en anglès). vol. VIII. Springer, 2007, p. 57-588. ISBN 978-3-540-31050-1.
* Rzedowski, Graciela Calderón; Rzedowski, Jerzy. Flora fanerogámica del Valle de México (en espanyol). 2a ed. 1a. reimpressió. Instituto de Ecología, A.C. y Comisión Nacional para el Conocimiento y Uso de la Biodiversidad, 2005. ISBN 978-607-7607-36-6.
* Persoon, Christiaan Hendrik. Synopsis plantarum,seu Enchiridium botanicum, complectens enumerationem systematicam specierum hucusque cognitarum (en llatí i francès). vol. 2, 1807. ISBN https://www.biodiversitylibrary.org/page/235806#page/475/mode/1up.